open-index/open-wikipedia-markdown huggingface dataset:
Πέτρος Γλέζος

Ο **Πέτρος Γλέζος** (1902–1996) ήταν Έλληνας συγγραφέας και νομικός.

## Βιογραφικά στοιχεία
Γεννήθηκε το 1902 στην Απείρανθο της Νάξου. Πατέρας του ήταν ο κτηματίας Δημήτριος Γλέζος, ο οποίος πέθανε το 1911. Τότε ο Πέτρος μαζί με την οικογένειά του μετακόμισαν στην Αθήνα, όπου ο Πέτρος παρακολούθησε τα μαθήματα του Διδασκαλείου Μέσης Εκπαίδευσης του Δημήτριου Γληνού. Σπούδασε νομική στο Πανεπιστήμιο Αθηνών, και για λίγα χρόνια ασχολήθηκε με τη δικηγορία. Παράλληλα υπήρξε και διορθωτής στην εφημερίδα *[[Η Καθημερινή]]* και σε άλλα περιοδικά. Έπειτα εργάστηκε ως δημόσιος υπάλληλος στα υπουργεία Εθνικής Οικονομίας (1924–26), Γεωργίας (1927–32) και την Αγροτική Τράπεζα της Ελλάδας (1938–67), αποχωρώντας με τη θέση του διευθυντή. Ξεκινώντας από το 1930, άρχισε να ασχολείται με τη λογοτεχνία, ώντας συνεργάτης της εφημερίδας *[[Το Βήμα]]* και της *[[Νέα Εστία|Νέας Εστίας]]*, χρησιμοποιώντας το ψευδώνυμο *Πέτρος Βαλμάς*. Επίσης, διετέλεσε πρόεδρος της Εθνικής Εταιρείας Ελλήνων Λογοτεχνών, γενικός γραμματέας της Ελληνικής Λαογραφικής Εταιρείας και μέλος της Γλωσσικής Εταιρείας, του Ελληνοαργεντινού Συνδέσμου, της Εταιρείας Διοικητικών Μελετών και της Μεγάλης Τεκτονικής Στοάς της Ελλάδας. Σύζυγός του ήταν η λογοτέχνιδα Διαλεχτή Ζευγώλη-Γλέζου. Πέθανε το 1996 στην Αθήνα.

## Εργογραφία
Στα έργα του διηγείται κυρίως ιστορίες της καθημερινότητας. Η Ακαδημία Αθηνών τον τίμησε το 1977 με βραβείο για τη συλλογή *Τα θαμπά μάτια*, ενώ το 1986 τιμήθηκε με το Α΄ Κρατικό Βραβείο Λογοτεχνίας για το έργο *Τα απομνημονεύματα ενός κυρίου*. Τα έργα του μεταφράστηκαν σε πολλές ευρωπαϊκές γλώσσες. Μερικά από τα σημαντικά του έργα είναι τα εξής:
**Φθινοπωρινή εξοχή*, 1957
**Η πρώτη γνωριμία*, 1965
**Το σπίτι με τα περιστέρια*, 1977
**Ταξίδι στα περασμένα*, 1977
**Τα θαμπά μάτια*, 1977
**Τα απομνημονεύματα ενός κυρίου*, 1986
**Μορφές*, 1996

## Παραπομπές


## Εξωτερικοί σύνδεσμοι
*Πέτρος Γλέζος στον ''Πανδέκτη'', του Εθνικού Ιδρύματος Ερευνών.
*Άρθρα του Πέτρου Γλέζου  στη *[[Νέα Εστία]]*.

Κατηγορία:Έλληνες διηγηματογράφοι
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Βραβευμένοι με Κρατικά Βραβεία Λογοτεχνίας
Κατηγορία:Βραβευθέντες Ακαδημίας Αθηνών
Κατηγορία:Έλληνες ελευθεροτέκτονες
Πύργος του Ρολογιού του Νοσοκομείου Ετφάλ

Ο **Πύργος του Ρολογιού του Νοσοκομείου Ετφάλ** (στα τουρκικά: **Etfal Hastanesi Saat Kulesi**) (αλλιώς και Πύργος του Ρολογιού του Παιδιατρικού Νοσοκομείου) βρίσκεται στον κήπου του νοσοκομείου Χαμιντιέ Ετφάλ (πλέον Νοσοκομείο Σισλί Ετφάλ) στην περιοχή Σισλί, της Κωνσταντινούπολης. Κατασκευάστηκε με εντολή του Σουλτάνου Αμπνούλ Χαμίντ Β’ σε σχέδια του αρχιτέκτονα Μεχμέτ Σουκρού Μπέη. 
Έχει 20μ. ύψος και για την κατασκευή του χρησιμοποιήθηκε μάρμαρο και εξαιρετική πέτρα χερεκέ. Στην πρόσοψή του υπάρχει η τουρά του Σουλτάνου Αμπντούλ Χαμίτ Β'.

## Εξωτερικοί σύνδεσμοι
* 

Κατηγορία:Κτίρια και κατασκευές στην Κωνσταντινούπολη
Δεύτερη Μάχη της Τσατάλτζας

Ως **δεύτερη μάχη της Τσατάλτζας** – *(τουρκ. İkinci Çatalca Muharebesi, βουλγ. Битка при Чаталджа)* ονομάστηκε το διάστημα των εχθροπραξιών μεταξύ του Βασιλείου της Βουλγαρίας και της Οθωμανικής Αυτοκρατορίας, που ξεκίνησε μετά το τέλος της ανακωχής (3 Φεβρουαρίου 1913) που ακολούθησε την πρώτη μάχη της Τσατάλτζας και τελείωσε με τη λήξη του Α΄ Βαλκανικού πολέμου, τον Απρίλιο του 1913.

Μετά την πρώτη μάχη της Τσατάλτζας, που δίνεται στην ομώνυμη αμυντική γραμμή λίγο έξω από την Κωνσταντινούπολη και αφού οι Οθωμανοί αντιμετωπίζουν μια σειρά από ήττες σε όλα τα μέτωπα του πολέμου και από όλους τους αντιπάλους τους, δέχονται να αρχίσουν διαπραγματεύσεις προκειμένου να επιτευχθεί ειρήνη. Για αυτόν το λόγο, στις 20 Νοεμβρίου 1912 διακόπτονται οι εχθροπραξίες στην γραμμή της Τσατάλτζας, και ενώ όλα τα κράτη συμφωνούν για μια προσωρινή κατάπαυση πυρός, στο Λονδίνου και στις 13 Δεκεμβρίου αρχίζουν οι συνομιλίες για την εύρεση μιας κοινώς αποδεκτής λύσης. Το πραξικόπημα εναντίον της οθωμανικής κυβέρνησης, που ξέσπασε στις 23 Ιανουαρίου του 1913, - και που ουσιαστικά ήθελε να αποτρέψει την παραχώρηση της Ανδριανούπολης στους Βουλγάρους - διέκοψε τις συνομιλίες και οι μάχες ξαναρχίζουν, με πρώτη αυτήν στο Μπολαγίρ στις 26 Ιανουαρίου 1913.

Στην αμυντική γραμμή της Τσατάλτζας οι μάχες θα ξαναρχίσουν στις 5 Φεβρουαρίου του 1913 με μια επίθεση του βουλγάρικου στρατού. Τις επόμενες μέρες, οι Οθωμανοί θα μπορέσουν να προβάλλουν αντίσταση στις επιθέσεις των Βουλγάρων μέχρι και τις 16 Μαρτίου, όταν θα οργανώσουν και θα επιχειρήσουν γενικευμένη αντεπίθεση, με σκοπό την απώθηση των Βουλγάρων. Ωστόσο, δεν θα τα καταφέρουν και έτσι οι ελπίδες του Οθωμανικού στρατού να μπορέσει να βοηθήσει στην πολιορκία της Ανδριανούπολης, ματαιώνονται.
Στις 24 Μαρτίου, οι Βούλγαροι θα επιχειρήσουν ακόμα μια επίθεση, η οποία όμως θα εμποδιστεί και πάλι από τους Οθωμανούς. Από την 1η Απριλίου και αφού η διάσκεψη του Λονδίνου είχε ξεκινήσει, στην Τσατάλτζα θα γίνεται πλέον μόνο πόλεμος φθοράς ενώ με την υπογραφή της ειρήνης οι Βούλγαροι εγκαταλείπουν την περιοχή και εγκαθίστανται στην νέα συνοριακή γραμμή Ενέζ - Μήδειας.

thumb|left|Βούλγαροι στρατιωτικοί στην Μάχη της Τσατάλτζας

## Πηγές
* 

Τ
Τ
Τ
Τ
Τουρκική νοηματική γλώσσα

Η **Τουρκική Νοηματική Γλώσσα** (ΤΝΓ, ) είναι η γλώσσα που χρησιμοποιείται από τη κοινότητα κωφών στην Τουρκία. Όπως και άλλες νοηματικές γλώσσες, η ΤΝΓ έχει μοναδική γραμματική που διαφέρει από τις προφορικές γλώσσες που χρησιμοποιούνται στην περιοχή.

Η ΤΝΓ χρησιμοποιεί ένα δίχειρο χειροκίνητο αλφάβητο το οποίο διαφέρει πολύ από τα δίχειρα αλφάβητα που χρησιμοποιούνται σε άλλες νοηματικές γλώσσες.

## Κατάσταση
Υπάρχουν λίγα δημοσιευμένα στοιχεία σχετικά με την Τουρκική Νοηματική Γλώσσα.

## Στατιστικά
Σύμφωνα με το Τουρκικό Ινστιτούτο Στατιστικής, στη Τουρκία ζουν 89.000 άτομα (54.000 άνδρες, 35.000 γυναίκες) με απώλεια ακοής και 55.000 άτομα (35.000 άνδρες, 21,000 γυναίκες) με αναπηρία ομιλίας, σύμφωνα με τα δεδομένα της απογραφής του 2000.

## Ιστορία
Η ΤΝΓ διαφέρει πολύ από τις Ευρωπαϊκές νοηματικές γλώσσες. Υπήρχε μια αυλική νοηματική γλώσσα της Οθωμανικής Αυτοκρατορίας, η οποία έφτασε στο αποκορύφωμά της κατά τον 16ο αιώνα και τον 17ο αιώνα και υπήρξε τουλάχιστον μέχρι τις αρχές του 20ού αιώνα. Ωστόσο, δεν υπάρχει καμία καταγραφή για τα νοήματά τους και δεν υπάρχουν στοιχεία ότι ήταν ο πρόγονος της Τουρκικής Νοηματικής Γλώσσας.

Τα σχολεία κωφών ιδρύθηκαν το 1902 και μέχρι το 1953 στην εκπαίδευση χρησιμοποιούταν η ΤΝΓ παράλληλα με τα προφορικά και γραπτά τουρκικά. Από το 1953 η Τουρκία έχει υιοθετήσει προφοριστική προσέγγιση για την εκπαίδευση των κωφών.

## Δείτε επίσης

* Νοηματική γλώσσα
* Κώφωση

## Παραπομπές


## Εξωτερικοί σύνδεσμοι

* Τουρκική Νοηματική Γλώσσα (τουρκικά και αγγλικά) Ιστοσελίδα που περιλαμβάνει λεξικό και γενικές πληροφορίες, από την τουρκική Ακαδημία Επιστημών και το Πανεπιστήμιο Κοτς
* Αρχική σελίδα της Τουρκικής Εθνικής Ομοσπονδίας Κωφών (αγγλικά και τουρκικά

Κατηγορία:Γλώσσες της Τουρκίας
Κατηγορία:Νοηματικές γλώσσες
Κατάληψη της Κορυτσάς

Η **Κατάληψη της Κορυτσάς** από τις Ελληνικές ένοπλες δυνάμεις έλαβε χώρα στις 20 Δεκεμβρίου 1912, στα πλαίσια του Α΄ Βαλκανικού Πολέμου.
thumb|Αξιωματικοί του ελληνικού στρατού στην Κορυτσά.

## Κατάληψη
Οι Βαλκανικοί Πόλεμοι, ένοπλη σύγκρουση μεταξύ των χριστιανικών Βαλκανικών κρατών και της Οθωμανικής Αυτοκρατορίας ξέσπασε τον Οκτώβριο του 1912. Αφού ο Ελληνικός Στρατός απελευθέρωσε την Θεσσαλονίκη, συνέχισε την πορεία του με κατεύθυνση προς τα βορειοδυτικά και συγκεκριμένα τις πόλεις, αρχικά της Καστοριάς και στην συνέχεια της Κορυτσάς.

Το μέτωπο της Ηπείρου παρέμενε ενεργό, ενώ ο Οθωμανικός Στρατός υπό την διοίκηση του Τζαβίτ Πασά τοποθέτησε φρουρά 24.000 στρατιωτών στην Κορυτσά με στόχο την προστασία της περιοχής βορειοανατολικά των Ιωαννίνων. Στις 20 Δεκεμβρίου 1912, 3 ημέρες μετά την εκκίνηση ειρηνευτικών διαπραγματεύσεων, τα ελληνικά στρατεύματα απώθησαν τους Οθωμανούς από την Κορυτσά.

Το γεγονός αυτό έδωσε σημαντικό πλεονέκτημα στους Έλληνες, και ήταν σημαντικό βήμα στον στόχο της ολοκλήρωσης της κατάληψης της Ηπείρου, πράγμα το οποίο και συνέβη μετά την Μάχη του Μπιζανίου και την κατάληψη των Ιωαννίνων τον Μάρτιο του 1913.

Μετά την κατάληψή της, η πόλη δέχτηκε την επίσκεψη του διαδόχου Γεωργίου (μετέπειτα Γεωργίου Β΄ της Ελλάδας) στις 17 Μαΐου 1913. Έγινε δεκτός από τον Μουσουλμάνο δήμαρχο της πόλης, ο οποίος κατείχε ακόμη την θέση του, ενώ, επίσης, επισκέφτηκε γειτονικό μοναστήρι Δερβίσηδων.

## Παραπομπές


Κατηγορία:Μάχες του Α΄ Βαλκανικού Πολέμου
Κατηγορία:Συγκρούσεις το 1912
Καταληψη
Κατηγορία:Μάχες της Ελλάδας
Κατηγορία:Μάχες της Οθωμανικής Αυτοκρατορίας στον Α΄ Βαλκανικό πόλεμο
Κατηγορία:Νεότερη ιστορία της Ηπείρου
Κατηγορία:Βιλαέτι του Μοναστηρίου
Κ
Πανελλήνιο Πρωτάθλημα Νεανίδων Καλαθοσφαίρισης 2013-2014

Το **Πανελλήνιο Πρωτάθλημα Νεανίδων Καλαθοσφαίρισης της περιόδου 2013-14** αποτέλεσε την 28η διοργάνωση από τη δημιουργία του θεσμού. Διοργανώτρια αρχή ήταν η Ελληνική Ομοσπονδία Καλαθοσφαίρισης. Έλαβε χώρα από τις 23 έως τις 27 Απριλίου 2014 στο Κλειστό Γυμναστήριο της Πτολεμαΐδας. Τον τίτλο του Πρωταθλητή Ελλάδος για την περίοδο αυτό κατέκτησε ο Πρωτέας Βούλας για πρώτη φορά στην ιστορία του.

## Πρόγραμμα και Αποτελέσματα

## Τελική βαθμολογία






## Συνθέσεις ομάδων
Οι συνθέσεις των ομάδων που συμμετείχαν στο τουρνουά είναι οι ακόλουθες:

## Διακρίσεις
Κατόπιν ψηφοφορίας απονεμήθηκαν οι ακόλουθες διακρίσεις:

## Παραπομπές


2013 2014
Πανελληνιο Νεανιδων
Κατηγορία:Αθλητισμός στην Κοζάνη
Στέφανος Μαξέντιος

Ο **Στέφανος Μαξέντιος** ήταν βυζαντινός στρατηγός επί αυτοκράτορα Βασιλείου Α΄ τον 9ο αιώνα. 

Ο Μαξέντιος διορίσθηκε από τον Βασίλειο Α΄ διοικητής του Θέματος Λογγοβαρδίας και εστάλει στην Ιταλία να αντικαταστήσει τον Προκόπιο. Ο Μαξέντιος είχε μαζί του και διοικούσε στράτευμα αποτελούμενο από Θράκες, Μακεδόνες, Χαρσιανίτες καί Καππαδόκες.

Ο Μαξέντιος δεν έμεινε πολύ στην Ιταλία, τρία χρόνια από το 882 έως το 885, όπου αναφέρεται ότι ήταν ράθυμος και άνανδρος (δεν έδειξε την ανδρεία που έπρεπε στα πεδία μαχών) και ότι δεν έκανε τίποτα με συνέπεια να παυτεί από την αρχή του θέματος. Στις επιχειρήσεις που έκανε για να καταλάβει την Αμάντεα απέτυχε και παύτηκε αμέσως μετά, αντικαταστάθηκε από τον Νικηφόρο Φωκά. 

## Παραπομπές


Κατηγορία:Κυβερνήτες του Θέματος Λογγοβαρδίας
Κατηγορία:Βυζαντινοί στρατηγοί
Κατηγορία:Βυζαντινοί του 9ου αιώνα
Σεν (ποταμός)

Ο **Σεν** ή **Ζέννε** (παλαιότερα αναφερόμενος ως *Σένα*, ολλανδικά: *Zenne*, γαλλικά: *Senne*) είναι ποταμός του Βελγίου, παραπόταμος του Ντέιλε, με μήκος 103 χιλιόμετρα. Πηγάζει στο κωμιό του Νάστ, ρέει μέσω των επαρχιών του Αινώ, της Βαλλωνικής Βραβάντης, της Φλαμανδικής Βραβάντης και της Αμβέρσας, και τελικά εκβάλλει στο Ντέιλε κοντά στην πόλη του Χέφφεν.

## Παραπομπές


## Εξωτερικοί σύνδεσμοι
* 

Κατηγορία:Ποταμοί του Βελγίου
Επαρχία Ουαχάν

Η **επαρχία Ουαχάν** είναι μία από τις 28 περιοχές της περιοχής Μπανταχσάν στο ανατολικό Αφγανιστάν. Ο συνολικός πληθυσμός της επαρχίας είναι περίπου 13.000 άτομα. Η επαρχία έχει τρία διεθνή σύνορα: το Τατζικιστάν στα βόρεια, το Πακιστάν στα νότια (ειδικά το Γκιλγκίτ-Μπαλτιστάν) και το μόνο σύνορο του Αφγανιστάν με την Κίνα στα ανατολικά. Η πρωτεύουσα της επαρχίας είναι το χωριό Χαντούντ, η οποία έχει πληθυσμό 1.244 κατοίκων.

## Δείτε επίσης
* Ουαχάν
* Διάδρομος Ουαχάν

## Παραπομπές


## Εξωτερικοί σύνδεσμοι
* Map at the Afghanistan Information Management Services

Ουαχαν
Μαλακινός

Ο **Μαλακινός** ήταν βυζαντινός στρατηγός επί αυτοκράτορα Κωνσταντίνου Ζ΄ τον 10ο αιώνα. 

Ο Μαλακινός από σφραγίδα που βρέθηκε αναφέρεται με τους τίλους ανθύπατος, πατρίκιος, βασιλικός πρωτοσπαθάριος και στρατηγός Λογγοβαρδίας. Στο Θέμα Λογγοβαρδίας υπηρέτησε ως διοικητής του ως το 950. Επίσης αναφέρεται και στρατηγός της Πελοποννήσου και της Μακεδονίας.

## Παραπομπές


Κατηγορία:Κυβερνήτες του Θέματος Λογγοβαρδίας
Κατηγορία:Κυβερνήτες του Θέματος Πελοποννήσου
Κατηγορία:Κυβερνήτες του Θέματος Μακεδονίας
Κατηγορία:Βυζαντινοί στρατηγοί
Κατηγορία:Βυζαντινοί Πατρίκιοι
Κατηγορία:Βυζαντινοί του 10ου αιώνα
Κατηγορία:Βυζαντινοί Ανθύπατοι
Κατηγορία:Πρωτοσπαθάριοι
Ντιάνα Άλβαρες Περέιρα ντε Μέλο

Η **Ντιάνα Άλβαρες Περέιρα ντε Μέλο, 11η Δούκισσα του Κανταβάλ, Πριγκίπισσα της Ορλεάνης** (*Diana Álvares Pereira de Melo, 11ª Duquesa de Cadaval*, 25 Ιουλίου 1978 -) είναι Πορτογαλίδα ευγενής και συγγραφέας καθώς και σύζυγος του πρίγκιπα Κάρολου Φίλιππου, Δούκα του Ανζού. 

## Βιογραφία
Η *Ντιάνα Μαριάννα Βικτώρια* γεννήθηκε στις 25 Ιουλίου 1978 στη Γενεύη είναι το μοναδικό παιδί του Χάιμε Άλβαρες Περέιρα ντε Μέλο, 10ος Δούκας του Κανταβάλ και της δεύτερης συζύγου του Κλωντίν Μαργκαρίτ Τριτζ. Έχει τρία μεγαλύτερα ετεροθαλή αδέλφια από τον πρώτο γάμο του πατέρα της, την Ροσαλίντα, την Μαρία Γκρασιέλα και τον Χάιμε Τζ. και μια μικρότερη ετεροθαλής αδελφή την Αλεξάνδρα Ευγενία από την εξωσυζυγική σχέση του πατέρα της.

Σπούδασε διεθνής επικοινωνία στο Αμερικανικό Πανεπιστήμιο του Παρισιού. Διαχειρίζεται τα ακίνητα του Οίκου του Κανταβάλ, τα οποία είναι ιστορικά και περιλαμβάνουν το Παλάτι των Δούκων του Κανταβάλ στην Έβορα και το κτήμα Muge στο Santarém. Είναι επίσης συγγραφέας πολλών βιβλίων για τις προσωπικότητες που σχετίζονται με την ιστορία της πορτογαλικής μοναρχίας, την οποία έχει δημοσιεύσει υπό την επωνυμία Ντιάνα ντε Κανταβάλ.

Το 2001 η Ντιάνα διαδέχτηκε τον πατέρα της στο δουκάτο του Κανταβάλ, ως 11η Δούκισσα του Κανταβάλ.

Στις 21 Ιουνίου 2008 η Ντιάνα παντρεύτηκε τον πρίγκιπα Κάρολο Φίλιππο, Δούκα του Ανζού στον Καθεδρικό Ναό της Έβορα. Μαζί απέκτησαν ένα παιδί:
*την Πριγκίπισσα Ισαβέλλα (γ. το 2012)

## Τίτλοι
***25 Ιουλίου 1978 – 30 Ιουλίου 2001**: Δόνια Ντιάνα Άλβαρες Περέιρα ντε Μέλο
***30 Ιουλίου 2001 – 21 Ιουνίου 2008**: Δόνια Ντιάνα Άλβαρες Περέιρα ντε Μέλο, 11η Δούκισσα του Κανταβάλ
***21 Ιουνίου 2008 – μέχρι σήμερα**: *Η Βασιλική Υψηλότητα* Πριγκίπισσα Ντιάνα, Δούκισσα του Ανζού, 11η Δούκισσα του Κανταβάλ

## Παραπομπές


## Εξωτερικοί σύνδεσμοι
*Genealogy of Diana Álvares Pereira de Melo - Portuguese Site
*House of Cadaval - Official Site

Κατηγορία:Οίκος της Ορλεάνης
Κατηγορία:Πριγκίπισσες της Γαλλίας
Ελίν Πελίν (πόλη)

Το **Ελίν Πελίν **(), παλαιότερα γνωστό ως **Νοβοσέλτσι **(Новоселци), είναι πόλη της κεντροδυτικής Βουλγαρίας. Είναι το διοικητικό κέντρο του ομώνυμου δήμου, που βρίσκεται στο κέντρο της επαρχίας Σόφιας. Βρίσκεται στην κοιλάδα της Σόφιας, με τις πλαγιές των Βαλκανικών Βουνών στα βόρεια και το Σρέντνα Γκόρα προς τα νότια-νοτιοανατολικά, 24 χλμ. νοτιοανατολικά από την πρωτεύουσα Σόφια.

Ο αριθμός των Θρακικών, Ρωμαϊκών και Βυζαντινών αντικειμένων και ερειπίων στην περιοχή αποδεικνύει ότι τα περίχωρα του Ελίν Πελίν έχουν κατοικηθεί από την αρχαιότητα. Ένας Σλαβικός οικισμός ιδρύθηκε το Μεσαίωνα και υπήρξε μέχρι τις αρχές της Οθωμανικής κατοχής της Βουλγαρίας.

Το Ελίν Πελίν (τότε Νοβοσέλτσι) άρχισε να αναδύεται ως τοπικό πολιτιστικό και εμπορικό κέντρο κατά τη διάρκεια της Βουλγαρικής Εθνικής Αναγέννησης. Το 1881, μετά την Απελευθέρωση της Βουλγαρίας, ανακηρύχθηκε ως το διοικητικό κέντρο μιας επαρχίας. Το Νοβοσέλτσι συνέχισε να αυξάνεται σε σημασία μετά την κατασκευή της σιδηροδρομικής γραμμής Σόφιας–Σαρανμπέι (σημερινό Σεπτέμβρι) και την ίδρυση τουκεραμικού εργοστασίου Ιζίντα στα τέλη του 19ου αιώνα, το πρώτο του είδους του στη χώρα. Μετονομάστηκε σε Ελίν Πελίν προς τιμήν του αξιοσημείωτου συγγραφέα με το ίδιο όνομα (γεννήθηκε στο κοντινό χωριό Μπαϊλόβο) το 1950 και ανακηρύχθηκε πόλη το 1960.

Η περιοχή του Ελίν Πελίν είναι ένα από τα καλύτερα διατηρημένα κέντρα της παραδοσιακής εθνοπολιτιστικής υποομάδας του βουλγαρικού λαού, των Σόπι, συμπεριλαμβανομένης της χαρακτηριστικής διαλέκτου, τα λευκά ρούχα και τους χαρακτηριστικούς χορούς, τραγούδια και χιούμορ. Οι Διακοπές των Σοπ, μια γιορτή για το πολιτισμό και τη ζωή των Σοπ διεξάγεται στην πόλη από το 1970.

## Γκαλερί

Αρχείο:Elin Pelin municipality building.jpg|Κτίριο του δήμου Ελίν Πελίν
Αρχείο:Elin Pelin monument.jpg|Μνημείο για τον Ελίν Πελίν
Αρχείο:Elin Pelin church 1.jpg|Η ανακαινισμένη και επεκταμένη Εκκλησία του Αγίου Νικολάου του Θαυματουργού (1846)
Αρχείο:Elin Pelin (Елин Пелин).JPG|Εναέρια άποψη


## Παραπομπές


## Εξωτερικοί σύνδεσμοι
* 

Κατηγορία:Πόλεις της Βουλγαρίας
Βαρόνος του Μόρτιμερ

thumb|right|250px|Τα σύμβολα των Μόρτιμερ του Γουίγκμορ
Ο Εδουάρδος Α΄ της Αγγλίας κάλεσε στην αυλή του μέλη της οικογένειας Μόρτιμερ και τους παραχώρησε κληρονομικές βαρονίες της Αγγλία. Η σημαντικότερη ήταν οι λόρδοι του Γουίγκμορ μια ηγεμονία στα σύνορα του Χερεφορντσάιρ και του Σροπσάιρ με την Ουαλία και με έδρα το *κάστρο του Γουίγκμορ*, ο δεύτερος βαρόνος του Γουίγκμορ δημιούργησε την κομητεία του Μαρς. Οι υπόλοιποι τίτλοι ανήκαν σε μικρότερους κλάδους της οικογένειας. Οι κόμητες των Μόρτιμερ του Τσίρκ ήταν δευτερεύον κλάδος που δόθηκε σε κάποιον μικρότερο αδελφό του πρώτου βαρόνου των Μόρτιμερ του Γουίγκμορ. Οι Μόρτιμερ του *κάστρου του Ρίτσαρντ* κατάγονταν από τους Μόρτιμερ του Άττλεμπορουγκ που είχαν διαχωριστεί πολλά χρόνια από τους Γουίγκμορ. Ο Σίμων Ντε Μόρτιμερ κλήθηκε στο Κοινοβούλιο (26 Αυγούστου 1296) αλλά δεν είναι γνωστό τίποτε άλλο σχετικά με το θέμα. 

## Φεουδαρχικοί λόρδοι του Γουίγκμορ

*Ρότζερ Μόρτιμερ, κάτοχος του *κάστρου των Μόρτιμερ* στην Νορμανδία
*Ράνουλφ Μόρτιμερ
*Ούγος Μόρτιμερ Α΄, πέθανε γύρω στο 1149
*Ρότζερ Μόρτιμερ Α΄, πιθανότατα γιος του Ούγου Μόρτιμερ Α΄ (πέθανε το 1153)
*Ούγος Μόρτιμερ, πιθανότατα αδελφός του Ρότζερ Α΄
*Ρότζερ Μόρτιμερ του Γουίγκμορ
*Ρότζερ Μόρτιμερ Γ΄ (πέθανε το 1127), γιος του Ρότζερ Μόρτιμερ του Γουίγκμορ
*Ραλφ Μόρτιμερ
*Ρότζερ Μόρτιμερ, 1ος βαρόνος του Μόρτιμερ

## Βαρόνοι των Μόρτιμερ του Γουίγκμορ

*Ρότζερ Μόρτιμερ, 1ος βαρόνος του Μόρτιμερ
*Έντμοντ Μόρτιμερ, 2ος βαρόνος του Μόρτιμερ
*Ρότζερ Μόρτιμερ, 1ος κόμης του Μαρς
*Ρότζερ Μόρτιμερ, 2ος κόμης του Μαρς
*Εδμόνδος Μόρτιμερ, 3ος κόμης του Μαρς
*Ρότζερ Μόρτιμερ, 4ος κόμης του Μαρς
*Εδμόνδος Μόρτιμερ, 5ος κόμης του Μαρς
*Ριχάρδος της Υόρκης
*Εδουάρδος Δ΄ της Αγγλίας

## Βαρόνοι των Μόρτιμερ του Τσίρκ (1299)

*Ρότζερ Μόρτιμερ του Τσιρκ
*Ρότζερ Μόρτιμερ, 2ος βαρόνος των Μόρτιμερ του Τσίρκ, πέθανε το 1234 χωρίς να έχει αποκτήσει το Τσίρκ
*Τζων Μόρτιμερ, 3ος βαρόνος των Μόρτιμερ του Τσίρκ, ήταν νήπιο όταν πέθανε ο πατέρας του. Απέτυχε να ανακτήσει το Τσίρκ από τον κόμη του Αρουντέλ και αναγκάστηκε να του παραχωρήσει τα δικαιώματα του, έζησε το υπόλοιπο διάστημα της ζωής του σε αφάνεια στο Ρότσεστερ του Κεντ.

## Βαρόνοι των Μόρτιμερ του κάστρου του Ρίτσαρντ (1299)

Ο τίτλος του βαρόνου του κάστρου του Ρίτσαρντ δημιουργήθηκε όταν ο Ούγος Μόρτιμερ κλήθηκε από το Κοινοβούλιο (6 Φεβρουαρίου 1299), με τον θάνατο του (1304) η βαρονία έπεσε σε αφάνεια.

*Ούγος Μόρτιμερ, 1ος βαρόνος των Μόρτιμερ του κάστρου του Ρίτσαρντ (πέθανε το 1304)

## Παραπομπές
 		


## Πηγές

*C. Hopkinson and M. Speight, The Mortimers: Lords of the March (Logaston Press, Woonton, Almley, Herefordshire 2002).

Κατηγορία:Οικογένεια Μόρτιμερ
Συμβατίκιος ο Πρωτοσπαθάριος

Ο ** Συμβατίκιος ο πρωτοσπαθάριος** ήταν αρμενικής καταγωγής Βυζαντινός στρατηγός του 9ου αιώνα. 

Την περίοδο 891-892 ήταν στρατηγός, διοικητής του Θέματος Λογγοβαρδίας, επίσης το 892 αναφέρεται με τους τίτλους του πρωτοσπαθάριου, του στρατηγού Μακεδονίας, Θράκης, Κεφαλληνίας και Λογγιβαρδίας. Κατά την διοίκηση του στην Ιταλία κατέλαβε το Σιπόντο και το Μπενεβέντο και εγκαταστάθηκε στο παλάτι της πόλης κάνοντας το Μπενεβέτο πρωτεύουσα του, στην Λογγοβαρδία αντικαταστάθηκε από τον Γεώργιο.

Ο Συμβατίκιος πιστεύεται ότι έφερε μαζί του και πολλούς Αρμένιους αξιωματικούς, στους οποίους οφείλεται η Αρμενική κοινότητα του Μπάρι που δημιουργήθηκε την ίδια εποχή, τον 10ο αιώνα. Αρμένιοι στην ευρύτερη περιοχή είχαν ήδη εγκατασταθεί παλαιότερα όταν ο Νικηφόρος Φωκάς είχε μαζί του πολλούς αρμένιους στρατιώτες. Από σφραγίδες που έχουν βρεθεί αναφέρεται ένας Συμβατίκιος στρατηγός Στρυμώνος, που πιστεύται ότι είναι το ίδιο πρόσωπο.

## Παραπομπές


Κατηγορία:Κυβερνήτες του Θέματος Λογγοβαρδίας
Κατηγορία:Πρωτοσπαθάριοι
Κατηγορία:Βυζαντινοί στρατηγοί
Κατηγορία:Κυβερνήτες του Θέματος Μακεδονίας
Κατηγορία:Κυβερνήτες του Θέματος Θρακησίων
Κατηγορία:Κυβερνήτες του Θέματος Κεφαλληνίας
Κατηγορία:Βυζαντινοί του 9ου αιώνα
Κατηγορία:Βυζαντινοί αρμενικής καταγωγής
Κατηγορία:Κυβερνήτες του Θέματος Στρυμώνος
Σιφάν Χασάν

Η **Σιφάν Χασάν** (*Sifan Hassan*, γεννήθηκε 1 Ιανουαρίου 1993) είναι Ολλανδή δρομέας μεσαίων-μεγάλων αποστάσεων, γεννηθείσα στην Αιθιοπία. Είναι χρυσή Ολυμπιονίκης στα 5.000 και 10.000 μέτρα στους Ολυμπιακούς Αγώνες του Τόκιο το 2021 και χάλκινη στα 1.500 μέτρα στην ίδια διοργάνωση. Τρία μετάλλια, με χρυσό στο Μαραθώνιο και χάλκινο στα 5.000 και 10.000 μέτρα κατέκτησε και στην Ολυμπιακή διοργάνωση του Παρισιού. 

Κατέχει το ρεκόρ Ολλανδίας κλειστού στίβου στα 1.500 και 3.000 μέτρα. Είναι Πρωταθλήτρια Ευρώπης του 2014 στα 1.500 μ, και του 2018 στα 5.000 μ. Έχει επίσης χρυσό μετάλλιο στα 1.500 μ. στο Παγκόσμιο Πρωτάθλημα Κλειστού Στίβου 2016, καθώς και δύο χάλκινα μετάλλια σε Παγκόσμια Πρωταθλήματα (το 2015 στα 1.500 μέτρα και το 2017 στα 5.000 μέτρα) και ακόμη δύο χρυσά, στα 10.000 και 1.500 μέτρα το 2019. 

Γεννήθηκε στην Αδάμα της Αιθιοπίας. Άφησε τη χώρα της σε ηλικία 15 ετών και κατέφυγε ως πρόσφυγας στην Ολλανδία.

## Παραπομπές


Κατηγορία:Δρομείς μεγάλων αποστάσεων
Κατηγορία:Ολλανδοί αθλητές του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Κατηγορία:Χάλκινοι Ολυμπιονίκες του στίβου
Κατηγορία:Νικητές Diamond League
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Πολιτογραφημένοι πολίτες της Ολλανδίας
Γεώργιος Πατρίκιος

Ο **Γεώργιος ο Πατρίκιος** ήταν βυζαντινός στρατηγός του 9ου αιώνα. 

Αναφέρεται, εκτός του πατρικίου, με τους τίτλους του στρατηγού Κεφαλληνίας και Λογγοβαρδίας. Στην Ιταλία και το Θέμα Λογγοβαρδίας αντικατέστησε, στάλθηκε με στράτευμα, τον Συμβατίκιο, ο οποίος τον είχε αντικαταστήσει πρότερα, και συνέχισε τον αγώνα του, μαζί με τον Γεώργιο Μανιάκη, στην επέκταση της βυζαντινής κυριαρχίας στην περιοχή απέναντι στους άραβες της Σικελίας. Εκεί αναφέρεται ότι νίκησε σε μάχη τον στρατό του άραβα Απολάφαρ, άρχοντα της Σικελίας, ο οποίος κατέφυγε μετά την ήττα στον Λομβαρδό Λέοντα τον Ωχρό, είχε πολλές ακόμα επιτυχίες στη Σικελία.

## Παραπομπές


Κατηγορία:Κυβερνήτες του Θέματος Λογγοβαρδίας
Κατηγορία:Βυζαντινοί Πατρίκιοι
Κατηγορία:Βυζαντινοί στρατηγοί
Κατηγορία:Κυβερνήτες του Θέματος Κεφαλληνίας
Κατηγορία:Βυζαντινοί του 9ου αιώνα
Νικόλαος Επιγίγγλης

Ο ** Νικόλαος Επιγίγγλης**, γνωστός με το εκλατινισμένο επώνυμο Πισίγκλης (Picingli), ήταν βυζαντινός στρατηγός που είχε δράση στη νότια Ιταλία και στα Βαλκάνια. Ως στρατηγός του θέματος της Λογγοβαρδίας, οδήγησε τον βυζαντινό στρατό στη μάχη του Γκαριλιάνο το 915. Σκοτώθηκε σε μάχη εναντίον των Βουλγάρων, πιθανώς στη μάχη του Αχελώου στις 20 Αυγούστου 917.

Ο Νικόλαος διορίστηκε στρατηγός της Λογγοβαρδίας μετά το καλοκαίρι του 911 (ο προκάτοχός του Ιωαννίκιος αναφέρεται τελευταία φορά τον Μάιο), πιθανότατα όμως μετά από τον Ιούνιο του 913. Είναι γνωστό ότι αλληλογραφούσε με τον Νικήτα Παφλαγόνα, καθώς και με τον Πατριάρχη της Κωνσταντινούπολης Νικόλαο Α΄, ιδιαίτερα κατά την αντιβασιλεία του τελευταίου το 913-914. Στις επιστολές του, ο Νικόλαος αναφέρει την άθλια κατάσταση των φρουρίων στη νότια Ιταλία, την οποία αποδίδει στην αμέλεια του προκατόχου του, ενώ ο Πατριάρχης τον ενθαρρύνει να επιμείνει και να αντιμετωπίσει τους Άραβες που έκαναν επιδρομές στην επαρχία από τη βάση τους στον ποταμό Γκαριλιάνο κοντά στη Γκαέτα.

Ο Νικόλαος συμμετείχε σε συνασπισμό των χριστιανών ηγεμόνων της νότιας Ιταλίας, μεταξύ των οποίων ο Πάπας Ιωάννης Ι΄ και οι Λομβαρδοί πρίγκιπες Αλμπερίκ Α΄του Σπολέτο, ο Λαντούλφος Α΄ του Μπενεβέντο και ο Γκουαϊμάρ Β΄ του Σαλέρνο. Οι κυβερνήτες της Γκαέτα και της Νεαπόλεως, ο ύπατος Ιωάννης Ι΄ της Γκαέτα και ο δούκας Γρηγόριος Δ΄ της Νεαπόλεως αντίστοιχα, και οι δύο θεωρητικά υποτελείς του Βυζαντίου, έλαβαν τον τίτλο του πατρικίου κατά τη διάρκεια των διαπραγματεύσεων. Τον Αύγουστο του 915 (ή του 916) οι χριστιανοί σύμμαχοι κινήθηκαν εναντίον της αραβικής βάσης στο Γκαριλιάνο. Με το βυζαντινό στόλο να εμποδίζει τους Άραβες από τη θάλασσα, οι Χριστιανοί πολιορκούσαν το φρούριο για τρεις μήνες, μέχρι που οι λιμοκτονούντες Άραβες προσπάθησαν να σπάσουν τον κλοιό και να ξεφύγουν. Η μάχη ήταν αποφασιστική νίκη για το χριστιανικό συνασπισμό που αποκατέστησε μια σχετική ασφάλεια στη νότια Ιταλία. Μετά τη νίκη του ο Νικόλαος έλαβε επιστολή από τον Πατριάρχη, όπου του εξέφρασε τη χαρά του, προσθέτοντας ότι αν και θα ήθελε να τον ανταμείψει, αλλά οι σημερινές του συνθήκες δεν το  επέτρεπαν αλλά θα μπορούσε να προσευχηθεί γι' αυτόν.

Από σχόλια σε μια σειρά χειρογράφων των έργων του Πλούταρχου, είναι γνωστό ότι ο Νικόλαος πέθανε σε μια μάχη εναντίον των Βουλγάρων. Τα σχόλια συγκρίνουν τον θάνατό του με αυτόν του Λεύκιου Αιμιλίου Παύλου κατά τη Μάχη των Καννών. Ο Μ. Μανφρεντίνι, που επιμελήθηκε την σύγχρονη έκδοση αυτών των χειρογράφων, ταυτοποίησε τη μάχη με την καταστροφική βυζαντινή ήττα στη μάχη του Αχελώου στις 20 Αυγούστου 917.

## Παραπομπές


## Πηγές
* 
* 

Κατηγορία:Κυβερνήτες του Θέματος Λογγοβαρδίας
Κατηγορία:Βυζαντινοί στρατηγοί
Κατηγορία:Βυζαντινοί του 10ου αιώνα
Πανελλήνιο Πρωτάθλημα Νεανίδων Καλαθοσφαίρισης 2012-2013

Το **Πανελλήνιο Πρωτάθλημα Νεανίδων Καλαθοσφαίρισης της περιόδου 2012-13** αποτέλεσε την 27η διοργάνωση από τη δημιουργία του θεσμού. Διοργανώτρια αρχή ήταν η Ελληνική Ομοσπονδία Καλαθοσφαίρισης. Έλαβε χώρα από τις 20 έως τις 24 Ιουνίου 2013 στο Κλειστό Γυμναστήριο «Βλαχιώτη» του Δήμου Ευρώτα. Τον τίτλο του Πρωταθλητή Ελλάδος για την περίοδο αυτό κατέκτησε ο Π.Α.Ο.Κ. για πρώτη φορά στην ιστορία του.

## Πρόγραμμα και Αποτελέσματα

### Τελική βαθμολογία

## Συνθέσεις ομάδων
Οι συνθέσεις των ομάδων που συμμετείχαν στο τουρνουά είναι οι ακόλουθες:


**[[Π.Α.Ο.Κ. (καλαθοσφαίριση γυναικών)|Π.Α.Ο.Κ.]] **
* **4** Σταμολάμπρου
* **5** Ράτσα Ιβ.
* **6** Παπαδοπούλου Εύη
* **7** Σουλιώτη
* **8** Ράτσα Τ.
* **9** Ξανθοπούλου
* **10** Νάστου
* **11** Αλεξίου
* **12** Παπαδοπούλου Ελ.
* **13** Αγγελίδου
* **14** Τσελεμπή
* **C:** Μελετιάδης

**[[Α.Ε.Σ. Ένωση Γαλατσίου|Γαλάτσι]] **
* **4** Κοκίου
* **5** Βιντσιλαίου Αγ.
* **6** Φουράκη Β.
* **7** Δαμουλάκη
* **8** Βιντσιλαίου Σ.
* **9** Ζυγογιάννη
* **10** Παπαδάκη
* **11** Κατσανεβάκη
* **12** Γεωργιάδη
* **13** Μαντζώρου
* **14** Τσαμούρα
* **15** Φουράκη Σ.
* **C:** Χρυσικάκης

**[[Πρωτέας Βούλας (καλαθοσφαίριση γυναικών)|Πρωτέας Βούλας]] **
* **4** Σιδηροπούλου
* **5** Στυλιάρα
* **6** Κίτσιου
* **7** Βουρδούρη
* **8** Παυλοπούλου
* **9** Μπιτζανάκη
* **10** Μεϊμάρογλου-Λαγού
* **11** Δημέλη
* **13** Φασούλα
* **14** Μπιτζανάκη
* **15** Κουτανίτου
* **16** Αμπντέλ Φατάχ
* **17** Ασκιανάκη
* **18** Φωκιανού 
* **C:** Τασιόπουλος

**[[Γ.Ε. Άμιλλα 2000 Τρίπολης|Άμιλλα Τριπόλεως]]**
* **4** Γκρίτζα
* **5** Μαρκοπούλου 
* **6** Τσουκαλά
* **7** Ανδριανοπούλου 
* **8** Πετροπούλου
* **9** Γκοβερίνου
* **10** Καλομιτσίνη
* **11** Αλατσά
* **12** Αλεξοπούλου
* **13** Σπυροπούλου
* **14** Κοσκινά 
* **15** Τσιαμά 
* **16** Μανιατά
* **17** Βλάμη
* **18** Φέλιου
* **C:** Τσουκαλάς

**[[Αρκάδι (καλαθοσφαίριση γυναικών)|Αρκάδι]]  **
* **4** Μπότσι
* **5** Λιουδάκη
* **6** Φραγκιαδάκη
* **7** Ζουμπεράκη
* **8** Σταθοπούλου
* **9** Σαλιάι
* **10** Αγαθαγγέλου
* **11** Λίτσι
* **12** Δημήτρη
* **13** Λελεδάκη
* **14** Μίχου
* **15** Στεφάνου
* **16** Σταγάκη
* **C:** Πλευράκης

**[[Γ.Α.Σ. Απόλλων Πτολεμαΐδας|Απόλλων Πτολεμαΐδας]]  **
* **4** Χωλοπούλου
* **5** Αθανασιάδου
* **6** Παπαγρηγορίου
* **7** Κυρατζή
* **8** Πισιάνη
* **9** Κλάγκου
* **10** Λογδανίδου
* **11** Σαρβάνη
* **12** Κοτζαΐτση
* **13** Πάσσια 
* **14** Χαϊτίδου 
* **15** Δεληγιώργη 
* **16** Βαδακάρη
* **17** Νικηφορίδου
* **C:** Κούκος


### Διακρίσεις
Κατόπιν ψηφοφορίας απονεμήθηκαν οι ακόλουθες διακρίσεις:

* MVP: Άννα-Νίκη Σταμολάμπρου (Π.Α.Ο.Κ.)
* Κορυφαία σκόρερ: Άννα-Νίκη Σταμολάμπρου (Π.Α.Ο.Κ.)
* Καλύτερη πεντάδα:
*# Άννα-Νίκη Σταμολάμπρου (Π.Α.Ο.Κ.) 
*# Πηνελόπη Παυλοπούλου (Πρωτέας)  
*# Έλλη Καλομητσίνη (Άμιλλα)
*# Στέλλα Φουράκη (Γαλάτσι)
*# Μαριέλλα Φασούλα (Πρωτέας) 

## Παραπομπές


2012 2013
Πανελληνιο Νεανιδων
Κατηγορία:Αθλητισμός στη Λακωνία
Ντουέιν Κόουαν

Ο **Ντουέιν Κόουαν** (γενν. 1 Ιανουαρίου 1985) είναι Βρετανός σπρίντερ. Πριν ασχοληθεί με τα σπριντ, ήταν ημιεπαγγελματίας ποδοσφαιριστής. 

Ο Κόουαν έκανε ντεμπούτο στο Ευρωπαϊκο Πρωτάθλημα Ομάδων 2017 στη Λιλ, και κέρδισε το αγώνισμα των 400 μέτρων. Στο Παγκόσμιο Πρωτάθλημα Στίβου 2017 κατέκτησε το χάλκινο μετάλλιο μαζί με την ομάδα της Μεγάλης Βρετανίας στα 4 x 400 μέτρα σκυταλοδρομία. Στο Ευρωπαϊκό Πρωτάθλημα Στίβου 2018 κέρδισε το ασημένιο μετάλλιο ξανά μαζί με την ομάδα της Μεγάλης Βρετανίας στα 4 × 400 μέτρα σκυταλοδρομία.

## Παραπομπές


Κατηγορία:Βρετανοί αθλητές του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κόουαν
Πουτάο

Το **Πουτάο** (Βιρμανικά: ပူတာအိုမြို့) είναι η βορειότερη πόλη της πολιτείας Κατσίν στη Μιανμάρ. Είναι η κύρια πόλη στο δήμο Πουτάο. Οδικά, είναι προσβάσιμη κατά τη διάρκεια του καλοκαιριού (για Μιανμαρέζους) αλλά είναι προσβάσιμο όλο το χρόνο από αέρος, εάν υπάρχουν επαρκείς τουριστικές ομάδες για να χρησιμοποιήσουν ένα αεροπλάνο. Η περιοχή γύρω από το Πουτάο είναι διάσημη για την ποικιλία των ενδημικών πουλιών και σπάνιων ορχιδέων, οι οποίες αναπτύσσονται φυσικά. Πολλοί λάτρεις των ορχιδέων προσελκύονται ιδιαίτερα από τη λεγόμενη "Μαύρη Ορχιδέα" που αναπαράγεται στα βουνά ανατολικά και δυτικά του Πουτάο. 

## Γεωγραφία

### Χκακάμπο Ραζί
Το Χκακάμπο Ραζί και άλλα χιονισμένα βουνά είναι ορατά από το Πουτάο. Το Πουτάο προσελκύει επίσης τους λάτρεις της πεζοπορίας στη βάση κατασκήνωσης Χακαμποράζι, που βρίσκεται κοντά στο Ταχαουντάμ.

### Χκάμτι Λονγκ
Το Χκάμτι Λονγκ (επίσης Χάμτι Λονγκ) είναι το πρώην όνομα μιας εκ των απομακρυσμένων Πολιτειών Σαν. Ήταν πριγκιπικό κράτος γύρω από την πόλη το Πουτάο όπου εποίκησαν οι Χκάμτι Σαν. Το όνομά σημαίνει "Μεγάλο Μέρος του Χρυσού" στην γλώσσα Χκάμτι Σαν. Σήμερα, υπάρχουν Ραουάνγκ και Λίσου που θεωρούνται ήδη εθνικότητες Κατσίν. Ο πληθυσμός αυτής της εθνοτικής μειονότητας είναι τόσο μικρός που αντιμετωπίζουν την απειλή εξαφάνισης. Η περιοχή που καλυπτόταν από το Χκάμτι Λονγκ μπορεί να περιλαμβάνονται μέρη των σημερινών πολιτειών Κατσίν (όπου βρίσκεται το Πουτάο) και Σαν.

## Κλίμα
Το κλίμα το Πουτάο είναι υγρό υποτροπικό κλίμα που επηρεάζεται από μουσώνες (τύπος Cwa της κλιματικής ταξινόμησης Κέππεν) με πολύ υψηλή μέση θερμοκρασία καθ'όλη την εποχή των μουσώνων. Η μέση θερμοκρασία τον Ιανουάριο είναι 13.1 °C ενώ ο Αύγουστος είναι ο θερμότερος μήνας με μέση θερμοκρασία 25.9&#x20;°C. 

## Δείτε επίσης
*Αεροδρόμιο Πουτάο

## Παραπομπές


Κατηγορία:Πόλεις της Μιανμάρ
Σώμα Σηματοδότησης (Στρατός των ΗΠΑ)

Το **Σώμα Σηματοδότησης του Στρατού των Ηνωμένων Πολιτειών** () δοκιμάζει, αναπτύσσει, παρέχει και διαχειρίζεται την υποστήριξη των τηλεπικοινωνιακών και πληροφοριακών συστημάτων για λογαριασμό της διοίκησης των των ενόπλων δυνάμεων των ΗΠΑ. Ιδρύθηκε το 1860 ως κλάδος του Αμερικανικού Στρατού Ξηράς από τον ταγματάρχη Άλμπερτ Τζ. Μάιερ, και είχε σημαντικό ρόλο κατά τη διάρκεια του Αμερικανικού Εμφυλίου Πολέμου. Κατά τη διάρκεια της ιστορίας του, είχε την αρχική ευθύνη για διάφορες λειτουργίες και νέες τεχνολογίες, τις οποίες επί του παρόντος διαχειρίζονται άλλοι οργανισμοί. Σε αυτές περιλαμβάνονται η στρατιωτική νοημοσύνη, οι προγνώσεις του καιρού και η αεροπορία.

## Αεροπορικά τμήματα του σώματος
Οι αεροπορικές επιχειρήσεις του σώματος ξεκίνησαν την 1η Αυγούστου 1907, όταν ιδρύθηκε ένα Αεροναυτικό Τμήμα, όπου ένας αξιωματικός ορίστηκε να μελετήσει το αεροπλάνο και τις δυνατότητες του για στρατιωτικές χρήσεις. Το τμήμα απέκτησε το πρώτο του αεροσκάφος, το Wright Flyer IV στις 2 Αυγούστου 1909. Οι δύο κυβερνήτες Φρανκ Λαμ και Μπέντζαμιν Φουλουά εκπαιδεύτηκαν από τον Γουίλμπουρ Ράιτ και έγιναν οι πρώτοι κυβερνήτες του σώματος.

Στο ξέσπασμα του Α΄ Παγκοσμίου Πολέμου το αεροναυτικό τμήμα επεκτάθηκε και μετονομάστηκε σε Αεροπορική Μεραρχία (Airplane Division). Όταν οι ΗΠΑ εισήλθαν στον πόλεμο στις 6 Απριλίου 1917, το σκέλος της αεροπορίας αποτελούνταν από 131 αξιωματικούς εκ των οποίων οι 75 ήταν εκπαιδευμένοι πιλότοι. Ο πρόεδρος Ουίλσον υπέγραψε διάταγμα στις 24 Ιουλίου 1917 με το οποίο χορήγησε 640 εκατομμύρια δολάρια για την αγορά αεροσκαφών. Μιας και η ποιότητα της εγχώριας παραγωγής ήταν υποδεέστερη αυτής της Ευρώπης, τα περισσότερα αεροσκάφη αγοράστηκαν από την Αγγλία ή κατασκευάστηκαν με άδεια στις ΗΠΑ. Στις 11 Νοεμβρίου 1918 το αμερικανικό αεροπορικό τμήμα αποτελούνταν από 45 ιπτάμενες μεραρχίες στο μέτωπο και πολλούς Αμερικανούς πιλότους στις πολεμικές αεροπορίες της Βρετανίας και της Γαλλίας. Μετά τη λήξη του πολέμου η αμερικανική αεροπορική βιομηχανία άρχισε να φτάνει την ευρωπαϊκή και αεροσκάφη άρχισαν να παράγονται για την αεροπορία. Στις 20 Μαΐου 1918 το αεροπορικό τμήμα αποσπάστηκε από το σώμα σηματοδότησης και ονομάστηκε Αεροπορική Υπηρεσία Στρατού (Army Air Service, AAS). Το 1920 κατά την αποστράτευση των ενόπλων δυνάμεων η Αεροπορική Υπηρεσία αποτελούνταν από 195.000 στρατιωτικούς οι οποίοι στη συνέχεια μειώθηκαν σε 1.156 αξιωματικούς και 16.000 στρατιωτικούς. Μέσα σε λίγα χρόνια το προσωπικό μειώθηκε περαιτέρω φτάνοντας στους 8.000 στρατιωτικούς. Το 1926 αποφασίστηκε η αναμόρφωση της Αεροπορικής Υπηρεσίας Στρατού σε Σώμα Αεροπορίας Στρατού (Army Air Corps, AAC) με προσωπικό 16.000 ανδρών και 1.800 αεροσκαφών.

## Παραπομπές


## Εξωτερικοί σύνδεσμοι
* 

Κατηγορία:Στρατός των ΗΠΑ
Βαρσάκιος

Ο **Βαρσάκιος** ήταν αρμενικής καταγωγής Βυζαντινός πατρίκιος και στρατηγός του Βασιλείου Α΄ τον 9ο αιώνα. 

Είχε διορισθεί στρατηγός και κυβερνήτης του Θέματος Σικελίας το 881, και του Θέματος Λογγοβαρδίας το 894-895 αντικαθιστώντας τον Γεώργιο. Στη Σικελία νικήθηκε από τον Άραβα διοικητή των Αγλαβιδών, αλ-Χασάν ιμπν αλ-Αμπάς, κοντά στην Ταορμίνα την άνοιξη του 881 και ανακλήθηκε στην Κωνσταντινούπολη. Κατά την θητεία του στη Λογγοβαρδία μετέφερε την πρωτεύουσα του θέματος από το Μπενεβέντο στο Μπάρι.

## Παραπομπές


Κατηγορία:Κυβερνήτες του Θέματος Λογγοβαρδίας
Κατηγορία:Κυβερνήτες του Θέματος Σικελίας
Κατηγορία:Βυζαντινοί Πατρίκιοι
Κατηγορία:Βυζαντινοί στρατηγοί
Κατηγορία:Βυζαντινοί του 9ου αιώνα
Κατηγορία:Βυζαντινοί αρμενικής καταγωγής
Μάχη των Πέντε Πηγαδιών (1912)

μικρογραφία|Ο Οθωμανός διοικητής Εσάτ Πασάς ηγήθηκε του Οθωμανικού Στρατού στη μάχη στα Πέντε Πηγάδια
Η **Μάχη στα Πέντε Πηγάδια**  () πραγματοποιήθηκε κατά τον Α' Βαλκανικό Πόλεμο μεταξύ Οθωμανών και Ελλήνων.

## Η μάχη
Η Ήπειρος είχε δευτερεύουσα σημασία για την ελληνική Διοίκηση, η οποία επικεντρώθηκε στις ενέργειες του "Στρατού της Θεσσαλίας", στο πλαίσιο των επιχειρήσεων του διαδόχου Κωνσταντίνου προς τη Μακεδονία και τη Θεσσαλονίκη. Ως εκ τούτου, η αναλογία δυνάμεων στην περιοχή ήταν σαφώς κατά των Ελλήνων. Οι ελληνικές δυνάμεις στην περιοχή αποτελούνταν από μόλις 8.000 άνδρες, και συγκεκριμένα από μια μεραρχία Πεζικού, ενισχυμένη με τάγματα Ευζώνων που είχαν απομειωθεί σημαντικά από τη φθορά των επιχειρήσεων στο δύσκολο περιβάλλον της Ηπείρου, που υποστηρίζονταν από 24 πυροβόλα, υπό τον αντιστράτηγο Κωνσταντίνο Σαπουντζάκη. Στην πράξη η "Στρατιά Ηπείρου" είχε σκοπό να απασχολήσει τις τουρκικές δυνάμεις και να εκμεταλλευτεί παραλείψεις τους, περισφίγγοντας όσο μπορούσε την πόλη των Ιωαννίνων.

Η ελληνική "Στρατιά Ηπείρου" συγκρούστηκε επί επταήμερο με τα τουρκικά στρατεύματα στη στενωπό Άρτας-Ιωαννίνων. Η μάχη ξεκίνησε με τουρκική επίθεση πέντε ταγμάτων κατά των προφυλακών των Ευζώνων στο χωριό Ανώγι, λίγο μετά την απελευθέρωση της Νικοπόλεως και της Πρέβεζας. Η σύγκρουση ήταν σκληρή με τους Έλληνες να έχουν 26 νεκρούς και 222 τραυματίες, αλλά τελικά οι Τούρκοι αποσύρθηκαν αφήνοντας το πεδίο στους Έλληνες.

Με την κατάληψη της Θεσσαλονίκης και την παύση των συγκρούσεων στο μέτωπο εκείνο, η τουρκική πίεση στα "Πέντε Πηγάδια" θα αφυπνίσει το ελληνικό επιτελείο, που θα μεταφέρει σημαντικές δυνάμεις από τη Μακεδονία στην Ήπειρο με σκοπό να εκβιάσει την εκπόρθηση του οχυρού του Μπιζανίου και την απελευθέρωση των Ιωαννίνων και της υπόλοιπης Ηπείρου πριν την υπογραφή συνθήκης ειρήνης.

## Επακόλουθα
Η μικρή δύναμη των ελληνικών δυνάμεων υπήρξε απαγορευτική για μια άμεση προσπάθεια εναντίον της πόλης των Ιωαννίνων, τα οποία φυλάσσονταν από την ισχυρή οθωμανική φρουρά στο Μπιζάνι, που ήταν εξοπλισμένη με 112 πυροβόλα. Ως εκ τούτου, ο Ελληνικός Στρατός έπρεπε να περιοριστεί στην απελευθέρωση της Πρέβεζας στις 2 Νοεμβρίου, μετά από μια νίκη στη Νικόπολη την προηγούμενη ημέρα.

## Δείτε επίσης
Α΄ Βαλκανικός Πόλεμος

## Πηγές


Π
Κατηγορία:Μάχες του Α΄ Βαλκανικού Πολέμου
Κατηγορία:Μάχες ελληνικού στρατού
Γρηγόριος (στρατηγός Λογγοβαρδίας)

Ο **Γρηγόριος** ήταν βυζαντινός πριμικήριος, βαϊούλος, πρωτοσπαθάριος και στρατηγός του 9ου αιώνα επί αυτοκράτορα Βασιλείου Α΄.

Ο Γρηγόριος ήταν στρατηγός στο Οτράντο που ανήκε στο Θέμα Καλαβρίας και στις 25 Δεκεμβρίου του 876 εισήλθε στο Μπάρι μετά από πρόσκληση των κατοίκων, ανέλαβε τότε διοικητής στο νέο Θέμα Λογγοβαρδίας που ήταν και ο πρώτος του κυβερνήτης. Την ίδια χρονιά ο Γρηγόριος είχε καταλάβει το Μπάρι αποκαθιστώντας τον Βυζαντινό έλεγχο στον Ιταλικό νότο, τότε δόθηκε και το όνομα Λογγοβαρδία στην περιοχή. 

## Παραπομπές


Κατηγορία:Κυβερνήτες του Θέματος Λογγοβαρδίας
Κατηγορία:Βυζαντινοί στρατηγοί
Κατηγορία:Βυζαντινοί του 9ου αιώνα
Κατηγορία:Πρωτοσπαθάριοι
Κατηγορία:Βυζαντινοί Πριμικήριοι
Ευρωπαϊκό Πρωτάθλημα Στίβου 2018 – 4 × 400 μέτρα σκυταλοδρομία ανδρών

Τα **4 x 400 μέτρα σκυταλοδρομία ανδρών** στο Ευρωπαϊκό Πρωτάθλημα Στίβου 2018 πραγματοποιήθηκαν στο Ολυμπιακό Στάδιο Βερολίνου στις

10 και 11 Αυγούστου.

## Πρόγραμμα

## Αποτελέσματα

### 1ος γύρος
Οι 3 πρώτοι κάθε σειράς (Q) και οι 2 επόμενοι καλύτεροι χρόνοι (q) προκρίνονται στον τελικό.

### Τελικός

καθόλου|μικρογραφία|337x337εσ|Το Βέλγιο τερματίζοντας πρώτο στον τελικό.

## Παραπομπές


004×400 μέτρα σκυταλοδρομία αν
Κατηγορία:Σκυταλοδρομίες στο Ευρωπαϊκό Πρωτάθλημα Στίβου
Φάουστο Ντεσάλου

Ο **Εσεόσα Φάουστο Ντεσάλου** (γενν. 19 Φεβρουαρίου 1994) είναι Ιταλός σπρίντερ. Κατέκτησε το αργυρό μετάλλιο στους Μεσογειακούς Αγώνες 2018 στην Ταρραγόνα στα 200 μέτρα. 

## Καριέρα
Γεννήθηκε στην Ιταλία από Νιγηριανούς γονείς. Στην παιδική του ηλικία ασχολήθηκε με το ποδόσφαιρο. Στους Μεσογειακούς Αγώνες 2018 κατέκτησε 1 χρυσό και 1 αργυρό μετάλλιο.

## Παραπομπές


Κατηγορία:Ιταλοί αθλητές δρόμων ταχύτητας
Κατηγορία:Ιταλοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Κάτοχοι μεταλλίων του Ιταλικού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Χρυσοί Ολυμπιονίκες του στίβου
Κατηγορία:Ιταλοί Ολυμπιονίκες
Κατηγορία:Ιταλοί Μεσογειονίκες
Κατηγορία:Ιταλοί νιγηριανής καταγωγής
Κατηγορία:Ταξιάρχες του Τάγματος της Αξίας της Ιταλικής Δημοκρατίας
Πάτρικ Σορμ

O **Πάτρικ Σορμ** (γενν. 21 Νοεμβρίου 1993) είναι Τσέχος αθλητής του στίβου. Έχει στην κατοχή του δύο χάλκινα μετάλλια σε Ευρωπαϊκά Πρωταθλήματα Κλειστού Στίβου στα 4 x 400 μέτρα σκυταλοδρομία.

## Μετάλλια

## Παραπομπές


Κατηγορία:Τσέχοι αθλητές του στίβου
Κατηγορία:Δρομείς ταχύτητας
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Προκόπιος (στρατηγός)

Ο **Προκόπιος** ήταν βυζαντινός πρωτοσβεστάριος και στρατηγός του 9ου αιώνα επί αυτοκράτορα Βασιλείου Α΄.

Στάλθηκε μαζί με τον Νάσαρ να αντιμετωπίσει τους άραβες που λεηλατούσαν τα ελληνικά παράλια δίνοντας πολλές μάχες στη Λογγιβαρδία και τη Σικελία. Μαζί του είχε στρατεύματα από τα θέματα Σικελίας, Πελοποννήσου, Δυρραχίου, Κεφαλλονιάς και τμήματα από Σέρβους και Κροάτες. Έγινε στρατηγός-κυβερνήτης στο Θέμα Λογγοβαρδίας την περίοδο αυτή, το 880, και είχε τη γενική αρχηγία των χερσαίων στρατευμάτων. Αναφέρονται λεπτομέρειες της μάχης όταν κατέλαβε τον Τάραντα, παίρνοντας και πολλά λάφυρα, από τον Θεοφύλακτο.

Αναφέρεται γενναιότατος, αναχαίτισε τους Άραβες και ανδραγάθησε πολλές φορές εναντίον τους. Στις πόλεις που εκπόρθησε αναφέρονται η Σόρροντος, η Βάρις, η Τοριγία, το Ταυρομένιο, η Τροπαί και η Αμάντεα. Επίσης πριν αναλάβει στρατηγός της Λογγοβαρδίας αναφέρεται και στρατηγός των Θεμάτων Θράκης, Χαρσιανών, Μακεδονίας, Καλαβρίας και Κεφαλληνίας. Σκοτώθηκε σε μάχη στην κοιλάδα του Πράτι το 880. Κάποιοι σύγχρονοι τον ταυτίζουν με τον Προκόπιο πρωτοσβεστάριο που το 943 ή 944 στάλθηκε από τον αυτοκράτορα Ρωμανό Β΄ στον βασιλιά Ούγο να συνοδεύσει στην Κωνσταντινούπολη την πρώτη του γυναίκα Βέρθα. 

## Παραπομπές


Κατηγορία:Κυβερνήτες του Θέματος Λογγοβαρδίας
Κατηγορία:Βυζαντινοί στρατηγοί
Κατηγορία:Βυζαντινοί του 9ου αιώνα
Κατηγορία:Κυβερνήτες του Θέματος Θρακησίων
Κατηγορία:Κυβερνήτες του Θέματος Καλαβρίας
Κατηγορία:Κυβερνήτες του Θέματος Κεφαλληνίας
Κατηγορία:Κυβερνήτες του Θέματος Χαρσιανού
Κατηγορία:Κυβερνήτες του Θέματος Μακεδονίας
Σύλλογος Γαλικιανών Συγγραφέων

Ο **Σύλλογος Γαλικιανών Συγγραφέων** (AELG, Asociación de Escritores el Lingua Galega) είναι επίσημος φορέας της αυτόνομης περιφέρειας της Χούντας (κυβέρνηση/διοικητικό συμβούλιο) της Γαλικίας. Η οργάνωση αποτελείται από συγγραφείς που γράφουν στη γαλικιανή γλώσσα. Ιδρύθηκε από μια ομάδα συγγραφέων: τους Άλβαρο Κουνκέιρο, Ραφαέλ Ντιέστε, Άνσελ Φόλε, Ρικάρντο Καρμπάγιο Καλέρο, Αντόν ντε Αβιλές Ταραμάνκος και άλλους. Η Σουηδική Ακαδημία της έχει δώσει το δικαίωμα παρουσίασης υποψηφίων για το Βραβείο Νόμπελ και είναι μέρος του *Κογκρέσου Ευρωπαϊκών Συγγραφέων*.

Η ακαδημία διοργανώνει την ετήσια γιορτή "O escritor na súa terra" (Ο συγγραφέας της πατρίδας μας), η οποία είναι αφιερωμένη σε ένα συγγραφέα στη γαλικιανή γλώσσα και λαμβάνει το Βραβείο *AELG* για τη καλύτερη εργασία στα Γαλικιανά του έτους.

Επί του παρόντος, ο Σύλλογος Γαλικιανών Συγγραφέων εδρεύει στην Α Κορούνια υπό την προεδρία του Εουλόσιο Ρουιμπάλ, ενώ διευθύνεται επίσης από τους Κάρλος Νέγρο, Κάρλος Λ. Μπερνάρντεθ, Μαρίκα Κάμπο, Ράφα Βιγιάρ, Μάρτα Ντακόστα, Ρόζα Ανέιρος, Ενρίκε Ραμπουνιάλ και Σεσάρεο Σάντσεθ.

## Δείτε επίσης
* Βασιλική Γαλικιανή Ακαδημία

## Εξωτερικοί σύνδεσμοι
* Asociación de Escritores el Língua Galega

Κατηγορία:Γαλικία
Μοράτσα

Ο **Μοράτσα**  (στο Μαυροβουνιακό αλφάβητο: **Морача**,  λατινική ονομασία: **Oriundus**) είναι ποταμός που διασχίζει την πρωτεύουσα του Μαυροβουνίου, Ποντγκόριτσα. 

Έχει μήκος 99,5 χιλ., πηγάζει κάτω από τα βουνά Rzača, στο βόρειο Μαυροβούνιο και η λεκάνη απορροής του έχει έκταση 3.257 τετ. χιλ.  Στο μεγαλύτερο μήκος του είναι ποτάμι πλατύ και ρηχό και γι’ αυτό δεν είναι πλεύσιμο. Βόρεια της Ποντγκόριτσα δημιουργεί ένα φαράγγι και ενώνεται με το μεγαλύτερο παραπόταμό του, το Ζέτα. Στη συνέχεια ρέει στη πεδινές εκτάσεις του Μαυροβουνίου και τελικά χύνεται στη Λίμνη Σκόρδα. 

Στο βόρειο τμήμα του φαραγγιού βρίσκεται το Μοναστήρι του Μοράτσα. Χτίστηκε το 1252 από το Στέφαν Νέμαζιτς, το γιο του βασιλιά του Πριγκηπάτου της Ζέτας, Βούκαν Νέμαζιτς (Vukan Nemanjić). 

## Παραπομπές


Κατηγορία:Ποταμοί του Μαυροβουνίου
Γλώσσα Μπο (Νέα Γουινέα)

Η **Μπο** (Πο, Σορίμι) είναι μια πιθανή γλώσσα Λεφτ Μέι της Νέας Γουινέας, η οποία ομιλείται στις περιφέρειες Σανταούν και Ανατολικού Σέπικ στη Παπούα Νέα Γουινέα. Η γλώσσα είναι ουσιαστικά ατεκμηρίωτη, και η θέση της ως ξεχωριστή γλώσσα είναι ανεπιβεβαίωτη. Η γλώσσα έχει τρεις διαλέκτους: τις Καμπόρου, Νικιγιάμα, Ουμουρούτα.

## Παραπομπές


Μ
Cicadetta montana

Το **τζιτζίκι του βουνού** (*Cicadetta montana*) ανήκει στην οικογένεια των τραγουδούμενων τζιτζικιών (Cicadidae), κατά την διάταξη του γύρω από το κεφάλι τζιτζίκια (Cicadomorpha).

## Περιοχές αναπαραγωγής
Το τζιτζίκι του βουνού κατοικεί στην Κεντρική Ευρώπη, στη Γερμανία και σε άλλες γύρω περιοχές.

Κατοικεί σε πλαγιές, ηλιόλουστα ξέφωτα και κατάφυτο ξηρό χορτάρι.

## Σωματική διάπλαση
Τα ενήλικα τζιτζίκια φθάνουν σε μέγεθος από 23 έως 28 χιλιοστά, έχουν σκούρο θώρακα και φωτεινή κοιλιακή χώρα. Έχει σύνθετα μάτια και σε νεαρά ζώα το χρώμα είναι ανοιχτό πράσινο σε κόκκινο ενώ στα ενήλικα ζώα αλλάζει σε κόκκινο, σκούρο πράσινο και μαύρο.

## Δείτε επίσης

* Τζιτζίκι

Κατηγορία:Έντομα της Ευρώπης
Βοτάνι Καστοριάς

Το **Βοτάνι** (μέχρι το 1928 **Βυτάνι**) είναι οικισμός του Δήμου Ορεστίδος του Νομού Καστοριάς.

## Ιστορία
### Οθωμανική Αυτοκρατορία
Το χωριό κατοικήθηκε από Βούλγαρους, αλλά εγκαταλείφθηκε στα χρόνια της διοίκησης του Αλή Πασά και ξανακατοικείται από Έλληνες της Ηπείρου. Στο τέλος του 19ου αιώνα το Βοτάνι είναι ένα ελληνικό χωριό. Σύμφωνα με τα στατιστικά στοιχεία του Βασίλ Καντσώφ (Μακεδονία. Εθνογραφία και Στατιστική), το 1900 το Βοτάνι είχε 80 Έλληνες.

### Ελλάδα
Το 1912, κατά τη διάρκεια των Βαλκανικών Πολέμων, εισήλθαν στο χωριό ελληνικά στρατεύματα, όπου και παρέμειναν και μετά το πέρας των πολέμων. Το 1928, το χωριό πήρε τη σημερινή του ονομασία. Εκτός από την εξωτερική μετανάστευση, η εσωτερική προς τις μεγάλες πόλεις της Ελλάδας συμβάλλει στη μείωση του πληθυσμού.

Κατά τη διάρκεια του εμφυλίου πολέμου, το χωριό υπέφερε σοβαρά και ο πληθυσμός του μειώθηκε σημαντικά.

Ο πετρόκτιστος ναός του Αγίου Ιωάννη έχει κτιστεί στα τέλη του 19ου αιώνα.

## Δημογραφία
*1913 - 107 κάτοικοι
*1920 - 99 κάτοικοι
*1928 - 107 κάτοικοι
*1940 - 141 κάτοικοι
*1951 - 103 κάτοικοι
*1961 - 91 κάτοικοι
*1971 - 54 κάτοικοι
*1981 - 78 κάτοικοι
*1991 - 71 κάτοικοι
*2001 - 68 κάτοικοι

## Σημαντικοί Βοτανιώτες
*Ιωάννης Κολιόπουλος, ιστορικός και πανεπιστημιακός

## Παραπομπές

Κατηγορία:Χωριά της περιφερειακής ενότητας Καστοριάς
Κατηγορία:Δήμος Ορεστίδος
Μαργαρίτα Φάινς, βαρόνη του Μόρτιμερ

Η **Μαργαρίτα Φάινς, βαρόνη του Μόρτιμερ** (μετά το 1269 - 7 Φεβρουαρίου 1333) ήταν κόρη του Γουίλιαμ Β΄ Φάινς (πέθανε το 1302) και της Λευκής της κόρης του Ιωάννη της Βρυέννης (1230 - 1296) Μεγάλου Οικονόμου της Γαλλίας και της πρώτης συζύγου του Ιωάννας του Σατεντάν. Η δεύτερη σύζυγος του Ιωάννη της Βρυέννης ήταν η Μαρία του Κουσί χήρα του Αλεξάνδρου Β΄ της Σκωτίας. Ο παππούς της Ιωάννης του Μπριέν ήταν τρίτος γιος του Ιωάννη του Μπριέν και της τρίτης συζύγου του Βερενγκέλας της Λεόν, η βασίλισσα Ελεονώρα της Καστίλης ήταν συνεπώς ξαδέλφη της. Οι πατρικοί παππούδες της ήταν o Εγκερράνδος Β΄ του Φάινς και η Ισαβέλλα του Κοντέ. Ο αδελφός της Τζων (πέθανε το 1340) παντρεύτηκε την Ισαβέλλα, κόρη του Γκυ, κόμη της Φλάνδρας και της δεύτερης συζύγου του Ισαβέλλας του Λουξεμβούργου.

Τον Σεπτέμβριο του 1285 σε ηλικία περίπου 15 ετών παντρεύτηκε τον Έντμοντ Μόρτιμερ, 2ο βαρόνο του Μόρτιμερ, δεύτερο γιο του Ρότζερ Μόρτιμερ, 1ου βαρόνου του Μόρτιμερ και της Ματθίλδης του Μπριούζ, γιος τους ήταν ο Ρότζερ Μόρτιμερ, 1ος κόμης του Μαρς.
Ο σύζυγος της διαδέχθηκε τα εδάφη του πατέρα του στην βαρονία (1282) και έγινε εθνικός ήρωας όταν σκότωσε σε μάχη τον ξάδελφο του Λιουέλιν Απ Γκράφαντ, απέκτησαν οκτώ παιδιά. Ο σύζυγος της πέθανε ύστερα από ατύχημα (1304), η ίδια έζησε μέχρι το 1333 και τάφηκε στο *αβαείο του Γουίγκμορ*.

## Παραπομπές
 		


## Πηγές

*Richardson, Douglas, Kimball G. Everingham, and David Faris. Plantagenet Ancestry: A Study in Colonial and Medieval Families. Royal ancestry series. (p. 155) Baltimore, Md: Genealogical Pub. Co, 2004.
*Douglas Richardson. Magna Carta Ancestry, Genealogical Publishing Com, 2005.
*Sir Bernard Burke. A genealogical history of the dormant, abeyant, forfeited, and extinct peerages of the British empire, Harrison, 1866.

Κατηγορία:Οικογένεια Μόρτιμερ
Κατηγορία:Αγγλίδες βαρώνισσες
Μελίχα

Η **Μελίχα** είναι πόλη της Μάλτας. Τον Μάρτιο του 2014 είχε πληθυσμό 10.087 κατοίκους. Αποτελεί δημοφιλή τουριστικό προορισμό λόγω των παραλιών της που είναι αμμώδεις και του φυσικού περιβάλλοντος.

## Παραπομπές


## Εξωτερικοί σύνδεσμοι
*
*Ιστοσελίδα Τοπικού Συμβουλίου
*Mellieħa.com - Εμπορική και τουριστική ιστοσελίδα
*Τουριστικές πληροφορίες

Κατηγορία:Πόλεις της Μάλτας
Ντιλάν Μπορλέ

Ο **Ντίλαν Μπορλέ** (γενν. 20 Σεπτεμβρίου 1992) είναι Βέλγος αθλητής των σπριντ. Συμμετέχει στα 400 μέτρα. Έχει το χάλκινο μετάλλιο στο Παγκόσμιο Πρωτάθλημα Κλειστού Στίβου 2018, στα 4 x 400 μέτρα σκυταλοδρομία. Έχει δύο χρυσά σε Ευρωπαϊκά Πρωταθλήματα στα 4 x 400 μ.

Γεννήθηκε στο Βολούβ Σαιντ-Λαμπέρτ. Τα δίδυμά του αδέλφια Κεβίν και Ζονατάν Μπορλέ, όπως και η Ολιβιά Μπορλέ, είναι και αυτοί αθλητές του στίβου. Και οι τέσσερις προπονούνται από τον πατέρα τους Ζακ Μπορλέ.

## Παραπομπές


Κατηγορία:Βέλγοι αθλητές του στίβου
Κατηγορία:Δρομείς ταχύτητας
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020